Document ID: 31998R2093

KOMISSION ASETUS (EY) N:o 2093/98,
annettu 30 päivänä syyskuuta 1998,
asetusten (ETY) N:o 3143/85 ja (ETY) N:o 570/88 nojalla myydyn voin viimeisestä varastoonsaapumispäivästä annetun asetuksen (ETY) N:o 1609/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (ETY) N:o 1587/96 (2), ja erityisesti sen 6 artiklan 6 kohdan,
sekä katsoo, että
voiöljynä suoraan kulutukseen tarkoitetun interventiovoin myynnistä alennettuun hintaan 11 päivänä marraskuuta 1985 annetun komission asetuksen (ETY) N:o 3143/85 (3), sellaisena kuin se on viimeksi muutettuna asetuksella (EY) N:o 1802/95 (4), 1 artiklan mukaan myytävän voin on saavuttava varastoon erikseen määriteltävään päivämäärään mennessä; samaa menettelyä noudatetaan myytäessä voita voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta 15 päivänä joulukuuta 1997 annetussa komission asetuksessa (EY) N:o 2571/97 (5), sellaisena kuin se on viimeksi muutettuna asetuksella (EY) N:o 1982/98 (6), säädetyssä järjestelmässä,
komission asetuksessa (ETY) N:o 1609/88 (7), sellaisena kuin se on viimeksi muutettuna asetuksella (EY) N:o 2408/97 (8), vahvistetaan komission asetusten (ETY) N:o 3143/85 ja (ETY) N:o 570/88 (9), sellaisena kuin se on viimeksi muutettuna asetuksella (EY) N:o 531/96 (10), nojalla myytävän voin viimeinen varastoonsaapumispäivä; kyseistä asetusta on muutettu useaan otteeseen määräpäivän muuttamiseksi; on todettu, että komission asetuksilla (EY) N:o 2224/97 (11) ja (EY) N:o 2408/97 tehdyissä viimeisimmissä muutoksissa asetuksen (ETY) N:o 1609/88 1 artiklan toisen kohdan sijasta on virheellisesti muutettu sen ensimmäinen kohta; on syytä korjata 1 artikla oikeaan muotoon,
asetus (ETY) N:o 570/88 on kumottu ja korvattu asetuksella (EY) N:o 2571/97; näin ollen olisi mukautettava viittaukset, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1609/88 seuraavasti:
1. Korvataan asetuksen nimessä ilmaisu "(ETY) N:o 570/88" ilmaisulla "(EY) N:o 2571/97".
2. Korvataan 1 artiklan ensimmäinen ja toinen kohta seuraavasti:
"Asetuksen (ETY) N:o 3143/85 1 artiklan 1 kohdassa tarkoitetun voin on saavuttava varastoon ennen 1 päivää tammikuuta 1993.
Asetuksen (ETY) N:o 2571/97 1 artiklan 1 kohdassa tarkoitetun voin on saavuttava varastoon ennen 1 päivää heinäkuuta 1997."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä syyskuuta 1998.

Labels: 3
17